মণিপুৰত উৎপন্ন উচ্চ মানবিশিষ্ট কমলাৰ প্ৰচাৰ আৰু প্ৰসাৰৰ বাবে আগ বাঢ়ি আহিছে জনপ্ৰিয় গায়ক কৈলাশ খেৰ। ইয়াৰ পূৰ্বেও বহুবাৰ উত্তৰ-পূবলৈ অহা শিল্পীগৰাকীৰ এইয়াই প্ৰথম মণিপুৰ ভ্ৰমণ। উল্লেখযোগ্য যে কমলা খেতিয়কসকলক উৎসাহ দিয়াৰ উদ্দেশ্যে প্ৰত্যেক বছৰে আয়োজন কৰি অহাৰ দৰে এইবাৰো ৬ ডিচেম্বৰৰ পৰা ১০ ডিচেম্বৰলৈ 'মণিপুৰ কমলা উৎসৱ ২০১৭' আয়োজন কৰা হৈছে। ইম্ফলৰ পৰা ১৫০ কি. মি. পশ্চিমত অৱস্থিত টামেংলং জিলাত অনুষ্ঠিত হ'ব লগীয়া উৎসৱত বলিউদৰ জনপ্ৰিয় গায়ক কৈলাশ খেৰে অংশ গ্ৰহণ কৰিব। মণিপুৰী কমলা প্ৰসাৰৰ বাবে উৎসাহী শিল্পীগৰাকীয়ে কোনো মাননি নোলোৱাকৈ সংগীত পৰিৱেশন কৰিব বুলি জানিবলৈ দিয়ে।
মন কৰিব লগীয়া যে মণিপুৰত ৫০ তকৈ বেছি প্ৰজাতিৰ কমলা উৎপন্ন হৈ আহিছে। কিন্তু উপযুক্ত যাতায়াত ব্যৱস্থাৰ অভাৱত ই বজাৰ দখল কৰিব পৰা নাই।
৫ দিন ধৰি চলিব লগীয়া উৎসৱটোত কমলা খেতিৰ প্ৰতিযোগিতাৰ লগতে বিভিন্ন সাংস্কৃতিক আৰু ক্ৰীড়া অনুষ্ঠানো থাকিব বুলি আয়োজক সকলে জানিবলৈ দিয়ে। উৎসৱৰ সামৰণি দিনা কমলা ৰাণী প্ৰতিযোগিতাৰো আয়োজন কৰা হৈছে।
সুৰা নিষিদ্ধ ৰাজ্যৰ বিধান সভা চৌহদতে উদ্ধাৰ সুৰাৰ বটল!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
